CELEX: 32002R0805
Language: el
Date: 2002-04-15 00:00:00
Title: Κανονισμός (ΕΚ) αριθ. 805/2002 του Ευρωπαϊκού Κοινοβουλίου και του Συμβουλίου, της 15ης Απριλίου 2002, που τροποποιεί τον κανονισμό (ΕΟΚ) αριθ. 2158/92 του Συμβουλίου για την πυροπροστασία των κοινοτικών δασών

Avis juridique important

|

32002R0805

Κανονισμός (ΕΚ) αριθ. 805/2002 του Ευρωπαϊκού Κοινοβουλίου και του Συμβουλίου, της 15ης Απριλίου 2002, που τροποποιεί τον κανονισμό (ΕΟΚ) αριθ. 2158/92 του Συμβουλίου για την πυροπροστασία των κοινοτικών δασών  

Επίσημη Εφημερίδα αριθ. L 132 της 17/05/2002 σ. 0003 - 0004

Κανονισμός (ΕΚ) αριθ. 805/2002 του Ευρωπαϊκού Κοινοβουλίου και του Συμβουλίουτης 15ης Απριλίου 2002που τροποποιεί τον κανονισμό (ΕΟΚ) αριθ. 2158/92 του Συμβουλίου για την πυροπροστασία των κοινοτικών δασώνΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 175 παράγραφος 1,την πρόταση της Επιτροπής(1),τη γνώμη της Οικονομικής και Κοινωνικής Επιτροπής(2),Αφού ζήτησαν τη γνώμη της Επιτροπής των Περιφερειών,Αποφασίζοντας σύμφωνα με τη διαδικασία του άρθρου 251 της συνθήκης(3),Εκτιμώντας τα ακόλουθα:(1) Η περίοδος εφαρμογής της κοινοτικής δράσης που αναφέρεται στον κανονισμό (ΕΟΚ) αριθ. 2158/92 του Συμβουλίου(4), έληξε στις 31 Δεκεμβρίου 2001.(2) Το άρθρο 10 παράγραφος 3 του κανονισμού (ΕΟΚ) αριθ. 2158/92 επιβάλλει στην Επιτροπή την υποβολή, στο Ευρωπαϊκό Κοινοβούλιο και το Συμβούλιο, πριν από τη λήξη της περιόδου εφαρμογής, μιας πρότασης αναθεώρησης που θα περιλαμβάνει ιδίως οικολογικές, οικονομικές και κοινωνικές πτυχές, καθώς και τα αποτελέσματα μιας ανάλυσης κόστους/ωφελείας.(3) Δεδομένου ότι οι προπαρασκευαστικές εργασίες σχετικά με την εν λόγω πρόταση αναθεώρησης δεν έχουν περατωθεί, δεν δύναται επί του παρόντος να υποβληθεί η εν λόγω πρόταση, με αποτέλεσμα το Ευρωπαϊκό Κοινοβούλιο και το Συμβούλιο να αδυνατούν να θεσπίσουν τους μελλοντικούς τρόπους συνέχισης της κοινοτικής δράσης για την πυροπροστασία των δασών, πριν από τη λήξη της περιόδου εφαρμογής της.(4) Η συνέχιση της εν λόγω κοινοτικής δράσης κατά το 2002 απαιτεί, επομένως, τη λήψη μεταβατικού μέτρου, με το οποίο θα παρατείνεται η διάρκεια ισχύος κατά ένα έτος.(5) Το χρηματοδοτικό πλαίσιο για την εκτέλεση της εν λόγω κοινοτικής δράσης, που αποτελεί την προνομιακή αναφορά για την αρμόδια για τον προϋπολογισμό αρχή, κατά την έννοια του σημείου 33 της διοργανικής συμφωνίας της 6ης Μαΐου 1999 μεταξύ του Ευρωπαϊκού Κοινοβουλίου, του Συμβουλίου και της Επιτροπής, σχετικά με τη δημοσιονομική πειθαρχία και τη βελτίωση της διαδικασίας του προϋπολογισμού(5), και που καθορίστηκε στο άρθρο 10 παράγραφος 2 του κανονισμού (ΕΟΚ) αριθ. 2158/92 σε 49,4 εκατομμύρια ευρώ, πρέπει να προσαρμοστεί βάσει του ποσού που έχει εγγραφεί στον προϋπολογισμό για το 2002.(6) Ο κανονισμός (ΕΟΚ) αριθ. 2158/92 ενδείκνυται να τροποποιηθεί αναλόγως,ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Το άρθρο 10 του κανονισμού (ΕΟΚ) αριθ. 2158/92, αντικαθίσταται από το ακόλουθο κείμενο: "Άρθρο 101. Η δράση προβλέπεται να διαρκέσει 11 έτη, από την 1η Ιανουαρίου 1992.2. Το χρηματοδοτικό πλαίσιο για την εκτέλεση της δράσης κατά την περίοδο 1997-2002, ανέρχεται σε 59,9 εκατομμύρια ευρώ.Οι ετήσιες πιστώσεις εγκρίνονται από την αρμόδια για τον προϋπολογισμό αρχή, εντός των ορίων των δημοσιονομικών προοπτικών.3. Πριν από τις 30 Ιουνίου 2002, η Επιτροπή υποβάλλει στο Ευρωπαϊκό Κοινοβούλιο και το Συμβούλιο έκθεση για την εφαρμογή του παρόντος κανονισμού καθώς και πρόταση αναθεώρησης η οποία λαμβάνει ιδίως υπόψη τις οικολογικές, οικονομικές και κοινωνικές πτυχές (ποιοτική εκτίμηση) και τα αποτελέσματα της ανάλυσης κόστους/ωφέλειας (ποσοτική εκτίμηση)."Άρθρο 2Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Λουξεμβούργο, 15 Απριλίου 2002.Για το Ευρωπαϊκό ΚοινοβούλιοΟ ΠρόεδροςP. CoxΓια το ΣυμβούλιοΟ ΠρόεδροςJ. Piqué I Camps(1) ΕΕ C 51 Ε της 26.2.2002, σ. 343.(2) Γνώμη που διατυπώθηκε στις 16 Ιανουαρίου 2002 (δεν έχει ακόμη δημοσιευθεί στην Επίσημη Εφημερίδα).(3) Γνώμη του Ευρωπαϊκού Κοινοβουλίου της 12ης Μαρτίου 2002 (δεν έχει ακόμη δημοσιευθεί στην Επίσημη Εφημερίδα) και απόφαση του Συμβουλίου της 18ης Μαρτίου 2002.(4) EE L 217 της 31.7.1992, σ. 3· κανονισμός όπως τροποποιήθηκε τελευταία από τον κανονισμό (ΕΚ) αριθ. 1485/2001 του Ευρωπαϊκού Κοινοβουλίου και του Συμβουλίου (ΕΕ L 196 της 20.7.2001, σ. 4).(5) ΕΕ C 172 της 18.6.1999, σ. 1.